一個典型嘅新古典經濟學家好可能做完上述嘅分析就收工，諗住呢個高度理想化嘅模型充分噉模擬到現實，但一個行為經濟學家仲會思考到底兩間公司係咪真係理性嘅決策者（通常都唔係）而如果唔係，佢哋喺邊方面唔似理性嘅決策者，跟住個行為經濟學家仲會諗嚇，「兩間公司唔理性嘅地方」會點樣影響佢哋嘅行為（佢哋以乜嘢方式偏離理性模型）按此執靚個模型，務求最後個模型更加能夠描述同預測現實世界嘅現象。